Използването на видеоанализи се ограничава само от въображението - Системи и решения | Computerworld.bg
Търсенето на мрежови камери за видеонаблюдание, както и на решения за анализ на видеоинформация, се подгрява от многобройните заплахи по отношение на сигурността. Въпреки това обаче анализатори свързват ръста в този сегмент най-вече с приложенията на тези системи, предназначени за решаването на други задачи.
Според прогноза на Markets and Markets, до 2022 г. оборотът на пазара на решения за видеонаблюдение ще достигне 71 млрд. долара. Очакваният ежедневен ръст е 16,5%. Ключова тенденция според анализаторите е предходът от аналогови към IP-базирани инсталации. Търсенето на мрежови камери за видеонаблюдение, както и на съответните решения за анализи, се стимулира най-вече от приложения в областта на отдалечения мониторинг за нуждите на търговията, контрола на производствени процеси, наблюдението на пациенти и т.н. Производителите предлагат все повече камери с вградени аналитични функции. Също така на по-предна линия излиза и темата за комбиниране видеоданните с информация от други източници.
Прочетете още: Криптовирус блокира видеонаблюдението във Вашингтон за 3 дни
Видеонаблюдението в контекста на Интернет на нещата
През 2014 г. продажбите на IP камери за първи път превишиха тези на традиционните им аналогови събратя. Въпреки появата на технологии като аналогово видео с висока резолюция (Analog High Definition, AHD), няма никакво съмнение, че бъдещето е на страната на цифровите решения, които предлагат и други предимства, освен по-добрите резолюции. Тяхната полезност се увеличава от факта, че IP устройствата могат да бъдат интегрирани с други дигитални системи. Темата е особено актуална в контекста на Интернет на нещата.
В рамките на IoT камерите могат да обменят данни без участието на посредник (сървър). Така например няколко устройства, обединени в мрежа, биха могли да „следят“ подозрителни хора или обекти, когато той излиза от обхвата на едно и влиза в полезрението на друго. Друг възможен сценарий – взимане под контрол на съседен сектор, когато отговорната за него камера бъде „заслепена“ или повредена. В такива случаи устройството може само да изпрати сигнал за тревога, така че физическата охрана да обърне внимание на ситуацията.
Изхождайки от факта, че вместо предишните аналогови устройства ще се използват все повече цифрови такива, IoT ще позволи реализиране на комбинирани решения, обединяващи функции, които преди са били изпълнявани от различни продукти – за засичане на дим, контрол на достъпа, високоговорители и т.н. Взаимодействието между тях ще позволява съставяне на по-детайлна представа за случващото се в наблюдавания обект.
Видеоанализи за търговията
Подобряването на характеристиките на камерите за видеонаблюдение, и най-вече на получавания образ, позволява използването на информацията по-нататъшен анализ. В резултатът обхватът от задачи, за които могат да се използват IP камери, се разшири значително и излезе от сферата на първоначалното си приложение – физическата сигурност. Както вече бе отбелязано, все повече функции по видеоанализ могат да се изпълняват на място, т.е. от самите камери. Разбира се, най-често става дума за по-базови функции. За изпълнението на по-сложна обработка е необходима значителна изчислителна мощ и дисково пространство. Имайки предвид увеличаващия се брой устройства е ясно, че тези задачи трябва да се бъдат изпълнявани на сървърно оборудване.
Следва: Видеоанализите не са за всички
Интелигентен град или интелигентен подход на управление
видеонаблюдениевидеоанализтърговиясигурностMarkets and MarketsTransparency Market Research
Видеонаблюдението става все по-интелигентноИнтелигентен град или интелигентен подход на управлениеСистемата за видеонаблюдение на София се развива вече 8 г.Видео облаци, видео анализи, видео услуги